Akaan kuvataiteilijat Jäsenkirje 31.10.2018

Hei!

Sunnuntaina meillä oli syyskokous. Kirjoitan nyt asioita suurin piirtein siinä järjestyksessä kuin ne olivat esityslistassa.

Vahvistimme toimintasuunnitelman sekä tulo-ja menoarvion ensi vuodelle. Jäsenmaksu säilyy samana kuin ennenkin eli 15 e. Uutena asiana toimintasuunnitelmaan on 40-vuotisnäyttelyyn valmistautuminen ja yhdistyksen esillä pitämisen lisääminen.

Juhlavuosi on vasta 2021, mutta haluaisimme näyttelylle juhlat puitteet ja näyttelytila pitää varata vuosi pari etukäteen. Alkuvuodesta hallitus tekee Voipaalaan näyttelytilavaraus hakemuksen. Voipaalassa halutaan tietää millaisia töitä teemme. Sovimme syyskokouksessa, että kaikki (siis toivottavasti myös sinä), jotka haluavat olla mukana juhlanäyttelyssä, lähettävät Caritalle sähköpostiin 3 kuvaa töistä 30.11 mennessä. Töiden ei tarvitse olla niitä, joita ehdotat näyttelyyn vaan niitä, jotka sinusta kuvaavat omaa tyyliäsi ja joista itse pidät. Carita.ahlgren@gmail.com

Hallituksen kokoonpano ei juuri muuttunut viime vuodesta. Minä jatkan puheenjohtajana. Carita Ahlgren, Leena Hernesniemi, Mari Pirkkanen, Himmu Salo, Anneli Vainonen ja Pirkko Vakkila ovat varsinaisia jäseniä. Tuomo Rantanen ja Ari Sarkanen ovat varajäseniä.

Kotisivujen uudistaminen on loppusuoralla. Jos sinulla on vielä jotain kesken, niin sovi Mian kanssa pika puoliin miten etenette. Tavoitteena on saada kotisivujen uudistus valmiiksi tänä vuonna. mail@miajoki.com

Kevätnäyttelyn aiheeksi valittiin Oivalluksia. Nyt voit jo aloittaa töiden tekemisen siihen. Katsoin Laaksolan ensi kevään vapaita aikoja ja varasin sen helmikuun lopulta maaliskuun loppuun meille. Päivämääristä ja näyttelystä lisää ensi vuoden puolella.

Olin viime lauantaina valvomassa näyttelyä. Silloin kävi 7 henkilöä sitä katsomassa. Kysyin heiltä, miten he ehdottaisivat meidän lisäävän näyttelyistä tietoa. Kaikilta tuli sama vastaus: mainontaa enemmän. Yksi uusi konkreettinen idea tuli: kulttuurille ilmoitustaulu keskelle kaupunkia, siihen tulisi toistenkin yhdistysten ilmoituksia. Joku ehdotti, että voisimme esimerkiksi pyytää s-kaupalta ponsoritukea ja saada s-kaupan seinään tai sen läheisyyteen ilmoitustaulun. Ilmoituksiahan on nyt kirjaston seinässä, mutta onko sieltä helppo löytää oleellinen tieto ja toisekseen ilmoitustaulu on katsottavissa vain kirjaston aukioloaikoina.

Keskustelimme miten lisätä yhdistyksemme näkyvyyttä. Valkeakoskella on kuulemma lisätty kuvataiteilijoiden näkyvyyttä lahjoittamalla pieniä teoksia esim. vanhainkotiin. Miltäs kuulostaisi vastaava toiminta meillä?

Pirkko Vakkila ja Anni Määttä ovat tehneet aloitteen ratamestarin talon saamiseksi kulttuurikäyttöön. Kunnanhallitus on lähettänyt aloitteet käsiteltäväksi sivistyslautakunnalle ja tekniselle lautakunnalle. Keskustelimme Ratamestarin talon mahdollisista käyttömahdollisuuksista.

Terveisiä, Kristiina kristiina.maijala@pp.inet.fi